ตลท.ตั้ง “ณัฐ เหลืองนฤมิตชัย” เป็นผู้ช่วยผู้จัดการ มีผล 16 ก.พ.62
ตลท.ตั้ง "ณัฐ เหลืองนฤมิตชัย" เป็นผู้ช่วยผู้จัดการ มีผล 16 ก.พ.62
14 ก.พ. 2562

นายภากร ปีตธวัชชัย กรรมการและผู้จัดการ ตลาดหลักทรัพย์แห่งประเทศไทย (ตลท.) เปิดเผยว่า ตลาดหลักทรัพย์ฯ เห็นสมควรแต่งตั้ง นายณัฐ เหลืองนฤมิตชัย เป็นผู้ช่วยผู้จัดการ หัวหน้ากลุ่มงานพัฒนาระบบงานเทคโนโลยีสารสนเทศ สายงานเทคโนโลยีสารสนเทศ มีผลตั้งแต่ 16 กุมภาพันธ์ 2562 เป็นต้นไป
ทั้งนี้ นายณัฐ เป็นผู้ที่มีประสบการณ์การทำงานเกี่ยวกับธุรกิจตลาดทุนและธุรกิจเทคโนโลยีสารสนเทศในองค์กรชั้นนำทั้งในและต่างประเทศมากว่า 20 ปี อาทิ Amazon, Credit Suisse, Merrill Lynch, Lehman Brothers,  บล.ภัทร โดยตำแหน่ง
ล่าสุดก่อนเข้ามาร่วมงานกับตลาดหลักทรัพย์ฯ เป็น Consulting Member of Technical Staff ของ Oracle จึงเชื่อมั่นว่านายณัฐ จะเป็นกำลังสำคัญในการขับเคลื่อนธุรกิจของตลาดหลักทรัพย์ฯ ในช่วงการเปลี่ยนแปลงที่รวดเร็วด้านเทคโนโลยี